දිවයිනේ විවිධ ප්‍රදේශවල සුඛෝපභෝගී නිවාස සහ වෙළදසැල් මංකොල්ල කෑමේ නිරත වූ සංවිධානාත්මක කණ්ඩායමක සැකකරුවන් දෙදෙනෙක් සහ සොරාගන්නා ලද භාණ්ඩ පොලිස් භාරයට ගැනීමට අම්බලන්තොට පොලිසිය ඊයේ සමත් වුණා.අම්බලන්තොට පොලිසියට ලද පැමිණිලි මත පැමිණිලි කරුවන්ගේ තොරතුරු, CCTV දත්ත පරීක්ෂා කිරීමෙන් අනතුරුව සැක සහිත මෝටර් රථයක් සම්බන්දයෙන් විමර්ශන පවත්වනු ලැබුවා.ඒ අනුව අත්අඩංගුවට ගනු ලැබූ මෝටර් රථයේ හිමිකරුගෙන් ලද තොරතුරු මත එම මෝටර් රථය කුලී පදනම මත ලබා දී ඇති බවට කරුණු අනාවරණය වී තිබෙනවා.ඒ අනුවයි අදාල සංවිධානාත්මක කණ්ඩායම අත්අඩංගුවට ගෙන ඇත්තේ.කුලී පදනම මත ලබා ගත් මෝටර් රථය උපයෝගී කරගෙන දිවයිනේ විවිධ ප්‍රදේශවල නිවස සහ ගොඩනැගිලි වලට රාත්‍රී කාලයේ ඇතුළු වී ඒවායේ තිබු මුදල් සහ දේපළ කොල්ලකා තිබෙනවා.